CELEX: 32017D0191
Language: lt
Date: 1485907200000
Title: 2017 m. vasario 1 d. Komisijos įgyvendinimo sprendimas (ES) 2017/191, kuriuo iš dalies keičiamas Sprendimas 2010/166/ES siekiant Europos Sąjungoje įdiegti naujas judriojo ryšio laivuose paslaugų technologijas ir nustatyti tam reikalingas dažnių juostas (pranešta dokumentu Nr. C(2017) 450) (Tekstas svarbus EEE. )

3.2.2017   
               
               
                  LT
               
               
                  Europos Sąjungos oficialusis leidinys
               
               
                  L 29/63
               
            KOMISIJOS ĮGYVENDINIMO SPRENDIMAS (ES) 2017/191
      2017 m. vasario 1 d.
      kuriuo iš dalies keičiamas Sprendimas 2010/166/ES siekiant Europos Sąjungoje įdiegti naujas judriojo ryšio laivuose paslaugų technologijas ir nustatyti tam reikalingas dažnių juostas
      
         
            (pranešta dokumentu Nr. C(2017) 450)
         
      
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2002 m. kovo 7 d. Europos Parlamento ir Tarybos sprendimą Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (1), ypač į jo 4 straipsnio 3 dalį,
      kadangi:
      
                  (1)
               
               
                  Komisijos sprendimu 2010/166/ES (2) nustatomos techninės ir naudojimo sąlygos, būtinos, kad būtų galima teikti GSM ryšio laivuose paslaugas (JRL paslaugas) Sąjungoje;
               
            
                  (2)
               
               
                  pasinaudojus techninės pažangos laimėjimais sukurtos geresnės ryšio priemonės gali pagerinti visų piliečių galimybes būti nuolat prisijungusiems, o tai dera su Europos Parlamento ir Tarybos sprendimu Nr. 243/2012/ES (3) nustatyta Radijo spektro politikos programa ir padeda įgyvendinti bendrąją skaitmeninę rinką. Be to, spektras turėtų būti naudojamas laikantis technologijų ir paslaugų neutralumo principų, įtvirtintų Europos Parlamento ir Tarybos direktyvoje 2002/21/EB (4);
               
            
                  (3)
               
               
                  Sprendimu 2010/166/ES valstybės narės raginamos nuolat tikrinti, kaip sistemos, kuriomis naudojantis šių valstybių teritorinėse jūrose teikiamos JRL paslaugos, veikia 900 MHz ir 1 800 MHz juostose, ypač ar visos tame sprendime nustatytos sąlygos yra ir toliau aktualios ir ar nekeliama žalingųjų trukdžių. Taip pat reikalaujama, kad valstybės narės teiktų Komisijai savo išvadų ataskaitą, o Komisija prireikus turėtų peržiūrėti Sprendimą 2010/166/ES;
               
            
                  (4)
               
               
                  Komisijai pateiktose valstybių narių ataskaitose aiškiai patvirtinama, kad būtina leisti naujas ryšių technologijas naudoti JRL paslaugoms teikti;
               
            
                  (5)
               
               
                  siekdama sudaryti sąlygas dar plačiau diegti JRL paslaugas Sąjungoje, Komisija 2015 m. lapkričio 16 d. davė užduotį Europos pašto ir telekomunikacijų administracijų konferencijai (CEPT) pagal Sprendimo Nr. 676/2002/EB 4 straipsnio 2 dalį išnagrinėti jūroje naudojamų LTE technologijos įrenginių ir antžeminių elektroninių ryšių tinklų, veikiančių 1 710–1 785/1 805–1 880 MHz ir 2 500–2 570/2 620–2 690 MHz juostose, sambūvio, taip pat jūroje naudojamų UMTS technologijos įrenginių ir antžeminių elektroninių ryšių tinklų, veikiančių 1 920–1 980/2 110–2 170 MHz juostose, sambūvio galimybę;
               
            
                  (6)
               
               
                  vykdydama šią užduotį, CEPT 2016 m. birželio 17 d. patvirtino savo 62-ąją ataskaitą ir joje padarė išvadą, kad būtų galima teikti JRL naudojant LTE technologiją 1 710–1 785/1 805–1 880 MHz ir 2 500–2 570/2 620–2 690 MHz juostose ir UMTS technologiją 1 920–1 980/2 110–2 170 MHz juostose, jei būtų laikomasi atitinkamų techninių sąlygų. Todėl, remiantis CEPT 62-osios ataskaitos rezultatais, Sprendimas 2010/166/ES turėtų būti iš dalies pakeistas, siekiant įtraukti tas technologijas ir dažnius ir leisti laivuose naudoti šiomis technologijomis grindžiamas sistemas;
               
            
                  (7)
               
               
                  nedarydamos poveikio priede nustatytų reikalavimų taikymui ir siekdamos apsaugoti spektro naudotojus, kuriems leista spektrą naudoti kitais tikslais, valstybės narės gali nustatyti papildomų geografinių JRL sistemos naudojimo savo teritorinėje jūroje apribojimų;
               
            
                  (8)
               
               
                  atsižvelgiant į UMTS ir LTE technologijų svarbą belaidžio ryšio paslaugoms Sąjungoje, galimybė naudoti JRL LTE ir JRL UMTS sistemas, kaip apibūdinta šiame sprendime, turėtų būti užtikrinta kuo anksčiau, bet ne vėliau kaip praėjus šešiems mėnesiams po pranešimo apie šį sprendimą dienos;
               
            
                  (9)
               
               
                  JRL techninės specifikacijos turėtų būti ir toliau peržiūrimos, siekiant užtikrinti, kad jos atitiktų technologijų pažangą;
               
            
                  (10)
               
               
                  šiame sprendime numatytos priemonės atitinka Radijo spektro komiteto nuomonę,
               
            PRIĖMĖ ŠĮ SPRENDIMĄ:
      1 straipsnis
      Sprendimas 2010/166/ES iš dalies keičiamas taip:
      
                  1)
               
               
                  1 straipsnis pakeičiamas taip:
                  „1 straipsnis
                  Šiuo sprendimu siekiama suderinti 900 MHz, 1 800 MHz, 1 900/2 100 MHz ir 2 600 MHz dažnių juostų prieinamumo sistemoms, kuriomis naudojantis teritorinėse jūrose teikiamos judriojo ryšio paslaugos laivuose, ir efektyvaus tų juostų naudojimo technines sąlygas Sąjungoje.“
               
            
                  2)
               
               
                  2 straipsnis iš dalies keičiamas taip:
                  
                              a)
                           
                           
                              1 punktas pakeičiamas taip:
                              „1)   judriojo ryšio laivuose paslaugos (JRL paslaugos)– Europos Parlamento ir Tarybos direktyvos 2002/21/EB (*1) 2 straipsnio c punkte apibrėžtos elektroninių ryšių paslaugos, kurias teikia įmonė, naudodama 3 straipsnyje nurodytą sistemą, kad užtikrintų galimybę laive esantiems asmenims naudotis viešaisiais ryšių tinklais tiesiogiai nesijungiant prie sausumoje esančių judriojo ryšio tinklų;
                              
                                 (*1)  2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų Direktyva) (OL L 108, 2002 4 24, p. 33).“;"
						
                           
                        
                              b)
                           
                           
                              7 punktas pakeičiamas taip:
                              „7)   „laivo bazinė siuntimo ir priėmimo stotis (laivo BS)– laive esanti judriojo ryšio pikoląstelės stotis, palaikanti GSM, LTE arba UMTS paslaugas pagal šio sprendimo priedo reikalavimus;“;
                           
                        
                              c)
                           
                           
                              pridedami šie punktai:
                              „8)   1 900/2 100 MHz juostos– 1 920–1 980 MHz juosta aukštynkryptei linijai (galinis įrenginys siunčia, o bazinė stotis priima signalus) ir 2 110–2 170 MHz juosta žemynkryptei linijai (bazinė stotis siunčia, o galinis įrenginys priima signalus);
                              9)   2 600 MHz juosta– 2 500–2 570 MHz juosta aukštynkryptei linijai (galinis įrenginys siunčia, o bazinė stotis priima signalus) ir 2 620–2 690 MHz juosta žemynkryptei linijai (bazinė stotis siunčia, o galinis įrenginys priima signalus);
                              10)   LTE sistema– Įgyvendinimo sprendimo 2011/251/ES (*2) priede apibrėžtas elektroninių ryšių tinklas;
                              11)   UMTS sistema– Komisijos įgyvendinimo sprendimo 2011/251/ES priede apibrėžtas elektroninių ryšių tinklas.
                              
                                 (*2)  2011 m. balandžio 18 d. Komisijos įgyvendinimo sprendimas 2011/251/ES, kuriuo iš dalies keičiamas Sprendimas 2009/766/EB dėl 900 ir 1 800 MHz dažnių juostų suderinimo antžeminėms sistemoms, kuriomis galima teikti Europos masto elektroninių ryšių paslaugas Bendrijoje (OL L 106, 2011 4 27, p. 9).“"
						
                           
                        
            
                  3)
               
               
                  3 straipsnis pakeičiamas taip:
                  „3 straipsnis
                  1.   Valstybės narės užtikrina galimybę savo teritorinėse jūrose neinterferencine teise ir be apsaugos naudoti ne mažiau kaip 2 MHz spektro aukštynkryptei linijai ir 2 MHz atitinkamai poruoto spektro žemynkryptei linijai 900 MHz ir (arba) 1 800 MHz dažnių juostose GSM sistemoms, naudojamoms JRL paslaugoms teikti.
                  2.   Kuo anksčiau, bet ne vėliau kaip praėjus šešiems mėnesiams po pranešimo apie šį sprendimą dienos, valstybės narės užtikrina galimybę savo teritorinėse jūrose neinterferencine teise ir be apsaugos naudoti 5 MHz spektro aukštynkryptei linijai ir 5 MHz atitinkamai poruoto spektro žemynkryptei linijai 1 900/2 100 MHz dažnių juostose UMTS sistemoms ir 1 800 ir 2 600 MHz juostose LTE sistemoms, naudojamoms JRL paslaugoms teikti.
                  3.   Valstybės narės užtikrina, kad 1 ir 2 dalyje nurodytos sistemos atitiktų priede nustatytas sąlygas.“
               
            
                  4)
               
               
                  4 straipsnis pakeičiamas taip:
                  „4 straipsnis
                  Valstybės narės nuolat tikrina, kaip dažnių juostos naudojamos 3 straipsnio 1 ir 2 dalyse nurodytoms sistemoms, kuriomis naudojantis šių valstybių teritorinėse jūrose teikiamos JRL paslaugos, ypač ar ir toliau yra aktualios visos 3 straipsnyje nustatytos sąlygos ir ar nekeliama žalingųjų trukdžių.“
               
            
                  5)
               
               
                  Priedas pakeičiamas šio sprendimo priedo tekstu.
               
            2 straipsnis
      Šis sprendimas skirtas valstybėms narėms.
      
         Priimta Briuselyje 2017 m. vasario 1 d.
         
            
               Komisijos vardu
            
            Andrus ANSIP
            
               Pirmininko pavaduotojas
            
         
      
      
         (1)  OL L 108, 2002 4 24, p. 1.
      
         (2)  2010 m. kovo 19 d. Komisijos sprendimas 2010/166/ES dėl radijo spektro, skirto judriojo ryšio paslaugoms laivuose (JRL paslaugos) teikti, suderintų naudojimo sąlygų Europos Sąjungoje (OL L 72, 2010 3 20, p. 38).
      
         (3)  2012 m. kovo 14 d. Europos Parlamento ir Tarybos sprendimas Nr. 243/2012/ES, kuriuo nustatoma daugiametė radijo spektro politikos programa (OL L 81, 2012 3 21, p. 7).
      
         (4)  2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų Direktyva) (OL L 108, 2002 4 24, p. 33).
      
         PRIEDAS
         
            
               „PRIEDAS
               
                  Sąlygos, kurias turi atitikti sistema, naudojama JRL paslaugoms teikti Europos Sąjungos valstybių narių teritorinėse jūrose, kad būtų išvengta žalingųjų trukdžių sausumos judriojo ryšio tinklams
               
               1)   Sąlygos, kurias turi atitikti GSM sistemos, veikiančios 900 MHz ir 1 800 MHz juostose ir naudojamos JRL paslaugoms teikti valstybių narių teritorinėse jūrose, kad būtų išvengta žalingųjų trukdžių sausumos judriojo ryšio tinklams.
               Taikomos sąlygos:
               
                           a)
                        
                        
                           sistema, naudojama JRL paslaugoms teikti, negali būti naudojama arčiau kaip dviejų jūrmylių (1) atstumu nuo bazinės kranto linijos, apibrėžtos Jungtinių Tautų jūrų teisės konvencijoje;
                        
                     
                           b)
                        
                        
                           2–12 jūrmylių atstumu nuo bazinės kranto linijos naudojama tik vidinė laivo bazinės siuntimo ir priėmimo stoties antena (-os);
                        
                     
                           c)
                        
                        
                           laive naudojamiems judriojo ryšio galiniams įrenginiams ir laivo bazinei siuntimo ir priėmimo stočiai nustatomos ribinės vertės:
                           
                                       Parametras
                                    
                                    
                                       Aprašymas
                                    
                                 
                                       Spinduliuotės galia ir galios tankis
                                    
                                    
                                       Didžiausia laivuose naudojamų 900 MHz juostoje veikiančių laivo bazinės siuntimo ir priėmimo stoties valdomų judriojo ryšio galinių įrenginių spinduliuotės galia –
                                       5 dBm
                                    
                                 
                                       Didžiausia laivuose naudojamų 1 800  MHz juostoje veikiančių laivo bazinės siuntimo ir priėmimo stoties valdomų judriojo ryšio galinių įrenginių spinduliuotės galia –
                                       0 dBm
                                    
                                 
                                       Laivo išorėje išmatuotas didžiausias laivo bazinių siuntimo ir priėmimo stočių galios tankis esant 0 dBi matavimo antenos stiprinimo koeficientui –
                                       – 80 dBm 200 kHz pločio juostoje
                                    
                                 
                                       Kanalų prieigos ir užėmimo taisyklės
                                    
                                    
                                       Naudojami trukdžių mažinimo būdai, užtikrinantys bent lygiavertį veiksmingumą, palyginti su šiais GSM standartuose nustatytais trukdžių mažinimo veiksniais:
                                       
                                                   —
                                                
                                                
                                                   2–3 jūrmylių atstumu nuo bazinės kranto linijos laive naudojamų judriojo ryšio galinių įrenginių imtuvo jautris ir atjungimo slenkstis (ACCMIN (2) ir min RXLEV (3) lygis) turi būti ne mažesnis kaip: – 70 dBm 200 kHz pločio juostoje, o 3–12 jūrmylių atstumu nuo bazinės kranto linijos – ne mažesnis kaip – 75 dBm 200 kHz pločio juostoje;
                                                
                                             
                                                   —
                                                
                                                
                                                   JRL sistemos aukštynkryptėje linijoje naudojamas trūkusis siuntimas (4);
                                                
                                             
                                                   —
                                                
                                                
                                                   nustatoma mažiausia laivo bazinės siuntimo ir priėmimo stoties paankstinimo (5) vertė.
                                                
                                             
                                 
                     2)   Sąlygos, kurias turi atitikti UMTS sistemos, veikiančios 1 900/2 100 MHz juostose ir naudojamos JRL paslaugoms teikti valstybių narių teritorinėse jūrose, kad būtų išvengta žalingųjų trukdžių sausumos judriojo ryšio tinklams.
               Taikomos sąlygos:
               
                           a)
                        
                        
                           sistema, naudojama JRL paslaugoms teikti, negali būti naudojama arčiau kaip dviejų jūrmylių atstumu nuo bazinės kranto linijos, apibrėžtos Jungtinių Tautų jūrų teisės konvencijoje;
                        
                     
                           b)
                        
                        
                           2–12 jūrmylių atstumu nuo bazinės kranto linijos naudojama tik vidinė laivo bazinės siuntimo ir priėmimo stoties antena (-os);
                        
                     
                           c)
                        
                        
                           gali būti naudojama tik ne didesnio kaip 5 MHz pločio juosta (dupleksas);
                        
                     
                           d)
                        
                        
                           laive naudojamiems judriojo ryšio galiniams įrenginiams ir laivo bazinei siuntimo ir priėmimo stočiai nustatomos ribinės vertės:
                           
                                       Parametras
                                    
                                    
                                       Aprašymas
                                    
                                 
                                       Spinduliuotės galia ir galios tankis
                                    
                                    
                                       Didžiausia laivuose naudojamų 1 900  MHz juostoje veikiančių ir laivo bazinės siuntimo ir priėmimo stoties 2 100  MHz juostoje valdomų judriojo ryšio galinių perdavimo įrenginių spinduliuotės galia –
                                       0 dBm 5 MHz pločio juostoje
                                    
                                 
                                       Spinduliuotė ant denio
                                    
                                    
                                       Laivo bazinės stoties spinduliuotė ant denio turi būti ne didesnė kaip – 102 dBm 5 MHz pločio juostoje (bendras valdymo kanalas)
                                    
                                 
                                       Kanalų prieigos ir užėmimo taisyklės
                                    
                                    
                                       2–12 jūrmylių atstumu nuo bazinės kranto linijos kokybės kriterijus (minimalus reikalaujamas priimamo signalo lygis zonoje) turi būti ne mažesnis kaip:
                                       – 87 dBm 5 MHz pločio juostoje
                                    
                                 
                                       Viešojo sausumos judriojo ryšio tinklo paieškos laikmačio nuostatis turi būti 10 minučių.
                                    
                                 
                                       Paankstinimo parametras nustatomas atsižvelgiant į paskirstytų JRL antenų sistemos 600 m zonos dydį
                                    
                                 
                                       Radijo išteklių atlaisvinimo, kai naudotojas neatlieka veiksmų, valdymo laikmačio nuostatis turi būti 2 sekundės.
                                    
                                 
                                       Nesutapimas su sausumos tinklais
                                    
                                    
                                       JRL nešlio centrinis dažnis turi nesutapti su sausumos tinklų nešlių dažniais
                                    
                                 
                     3)   Sąlygos, kurias turi atitikti LTE sistemos, veikiančios 1 800 MHz ir 2 600 MHz juostose ir naudojamos JRL paslaugoms teikti valstybių narių teritorinėse jūrose, kad būtų išvengta žalingųjų trukdžių sausumos judriojo ryšio tinklams.
               Taikomos sąlygos:
               
                           a)
                        
                        
                           sistema, naudojama JRL paslaugoms teikti, negali būti naudojama arčiau kaip keturių jūrmylių atstumu nuo bazinės kranto linijos, apibrėžtos Jungtinių Tautų jūrų teisės konvencijoje;
                        
                     
                           b)
                        
                        
                           4–12 jūrmylių atstumu nuo bazinės kranto linijos naudojama tik vidinė laivo bazinės siuntimo ir priėmimo stoties antena (-os);
                        
                     
                           c)
                        
                        
                           Kiekvienoje dažnių juostoje (1 800 MHz ir 2 600 MHz) gali būti naudojama tik ne platesnė kaip 5 MHz juosta (dupleksas);
                        
                     
                           d)
                        
                        
                           laive naudojamiems judriojo ryšio galiniams įrenginiams ir laivo bazinei siuntimo ir priėmimo stočiai nustatomos ribinės vertės:
                           
                                       Parametras
                                    
                                    
                                       Aprašymas
                                    
                                 
                                       Spinduliuotės galia ir galios tankis
                                    
                                    
                                       Didžiausia laivuose naudojamų 1 800  MHz ir 2 600  MHz juostose veikiančių laivo bazinės siuntimo ir priėmimo stoties valdomų judriojo ryšio galinių įrenginių spinduliuotės galia –
                                       0 dBm
                                    
                                 
                                       Spinduliuotė ant denio
                                    
                                    
                                       Laivo bazinės siuntimo ir priėmimo stoties spinduliuotė ant denio turi būti ne didesnė kaip – 98 dBm 5 MHz juostoje (atitinka – 120 dBm 15 kHz juostoje)
                                    
                                 
                                       Kanalų prieigos ir užėmimo taisyklės
                                    
                                    
                                       4–12 jūrmylių atstumu nuo bazinės kranto linijos kokybės kriterijus (minimalus reikalaujamas priimamo signalo lygis zonoje) turi būti ne mažesnis kaip – 83 dBm 5 MHz juostoje (atitinka – 105 dBm 15 kHz juostoje)
                                    
                                 
                                       Viešojo sausumos judriojo ryšio tinklo paieškos laikmačio nuostatis turi būti 10 minučių.
                                    
                                 
                                       Paankstinimo parametras nustatomas atsižvelgiant į paskirstytų JRL antenų sistemos 400 m zonos dydį
                                    
                                 
                                       Radijo išteklių atlaisvinimo, kai naudotojas neatlieka veiksmų, valdymo laikmačio nuostatis turi būti 2 sekundės.
                                    
                                 
                                       Nesutapimas su sausumos tinklais
                                    
                                    
                                       JRL nešlio centrinis dažnis turi nesutapti su sausumos tinklų nešlių dažniais“
                                    
                                 
                     
         
         
            (1)  Viena jūrmylė = 1 852 metrai
         
            (2)  ACCMIN (RX_LEV_ACCESS_MIN), kaip aprašyta GSM standarte ETSI TS 144 018.
         
            (3)  RXLEV (RXLEV-FULL-SERVING-CELL), kaip aprašyta GSM standarte ETSI TS 148 008.
         
            (4)  Discontinuous transmission (trūkusis siuntimas) (DTX), kaip aprašyta GSM standarte ETSI TS 148 008.
         
            (5)  Timing advance (paankstinimas), kaip aprašyta GSM standarte ETSI TS 144 018.